b'\n_START_ARTICLE_\nVV Faktor\n_START_SECTION_\nO oddaji\n_START_PARAGRAPH_\nNa pobudo Bojana Po\xc5\xbearja in Andreja Kregarja, je po vzoru oddaje "The O\'Reilly Factor" (1996\xe2\x80\x932017), katere avtor in voditelj Bill O\'Reilly je na ameri\xc5\xa1ki televizijski postaji Fox News s svojimi stalnimi sokomentatorji vodil format oddaje, nastala slovenska verzija te oddaje. Kratica VV pomeni okraj\xc5\xa1avo od prvega voditelja oddaje Vladimirja Vodu\xc5\xa1ka._NEWLINE_Voditelj v studiu in dva komentatorja iz terena, isto\xc4\x8dasno vsi trije na zaslonu, komentirajo tri razli\xc4\x8dne teme iz na\xc5\xa1ega vsakdana doma in po svetu. Prvi dve temi sta obi\xc4\x8dajno resni, zadnja pa je lahkotnej\xc5\xa1a._NEWLINE_V drugi sezoni sta voditelja oddaje postala Bojan Po\xc5\xbear, novinar in lastnik spletnega portala Po\xc5\xbeareport, ki je tudi producent in urednik oddaje, in Alju\xc5\xa1 Pertina\xc4\x8d, politi\xc4\x8dni analitik in komunikator._NEWLINE_Mo\xc4\x8dno pove\xc4\x8dana in okrepljena je tudi ekipa stalnih komentatorjev. Poleg dosedanjih Tina Mami\xc4\x87a, Sebastjana Jereti\xc4\x8da, Andreje Jernej\xc4\x8di\xc4\x8d in Ivana Simi\xc4\x8da, gledalci lahko spremljajo \xc5\xa1e odvetnico in publicistko Lucijo U\xc5\xa1aj \xc5\xa0ikovec, ekonomista in politi\xc4\x8dnega analitika Bernarda Br\xc5\xa1\xc4\x8di\xc4\x8da, ekonomista in biv\xc5\xa1ega ministra Mateja Lahovnika, ekonomista in publicista Rada Pezdirja ter pisatelja, pesnika in prevajalca Mitjo \xc4\x8candra. Ob\xc4\x8dasno se oddaji pridru\xc5\xbeijo tudi gostujo\xc4\x8di komentatorji ali klju\xc4\x8dni akterji dogodkov.'